7.2.2015 Jurnalul Oficial al Uniunii Europene L 31/31 DECIZIA (UE) 2015/191 A COMISIEI din 5 februarie 2015 de modificare a Deciziei 2010/670/UE în ceea ce priveşte prelungirea anumitor termene stabilite la articolul 9 și la articolul 11 alineatul (1) din decizia respectivă [notificată cu numărul C(2015) 466] COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2003/87|CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (!), în special articolul 10a alineatul (8) al treilea paragraf, întrucât: (1) Decizia 2010/670JUE a Comisiei (') stabileşte regulile şi criteriile de selectare și implementare a proiectelor demonstrative comerciale care au ca scop captarea ecologică şi stocarea geologică a CO, (denumite în continuare „proiecte demonstrative CSC”) şi a proiectelor demonstrative de tehnologii inovatoare în domeniul energiei din surse regenerabile (denumite în continuare „proiecte demonstrative SRE”), acoperind 300 de milioane de certificate din rezerva pentru instalațiile nou-intrate în cadrul sistemului Uniunii de comercializare a certificatelor de emisii, precum şi principiile de bază pentru monetizarea certificatelor de emisii şi pentru administrarea veniturilor. (2) Din cauza crizei economice, în ceea ce priveşte un număr semnificativ de proiecte cărora li s-a acordat finanțare în temeiul Deciziei 2010/670/UE, nu va fi posibil să se adopte o decizie finală de investiție în termen de 24 de luni de la adoptarea deciziei de acordare, în cazul proiectelor demonstrative SRE, sau în termen de 36 de luni de la adoptarea deciziei de acordare, în cazul proiectelor demonstrative CSC. Prin urmare, astfel de proiecte nu vor putea să intre în operare în termen de patru ani de la adoptarea deciziei de acordare. În consecință, termenele pentru decizia finală de investiție și data intrării în operare ar trebui să fie prelungite cu doi ani. De asemenca, ar trebui să fie aplicată o perioadă de grație de un an în ceea ce priveşte data intrării în operare. (3) Măsurile prevăzute de prezenta decizie sunt conforme cu avizul Comitetului privind schimbările climatice, ADOPTĂ PREZENTA DECIZIE: Articolul 1 Decizia 2010/670/UE se modifică după cum urmează: 1. Articolul 9 se modifică după cum urmează: (a) în primul paragraf, sintagma „24 de luni” se înlocuieşte cu sintagma „48 de luni”; (b) în al doilea paragraf, sintagma „36 de luni” se înlocuieşte cu sintagma „60 de luni”. 2. Articolul 11 alineatul (1) se modifică după cum urmează: (a) în al doilea paragraf, sintagma „31 decembrie 2015” se înlocuieşte cu sintagma „31 decembrie 2017”, iar sintagma „patru ani” se înlocuieşte cu sintagma „șase ani”; () JOL275,25.10.2003, p. 32. (') Decizia 2010/670/UE a Comisiei din 3 noiembrie 2010 de stabilire a criteriilor şi măsurilor pentru finanțarea proiectelor demonstrative comerciale care vizează captarea şi stocarea geologică a CO, în condiții de siguranță din punct de vedere al mediului, precum şi a proiectelor demonstrative de tehnologii inovatoare în domeniul energiei din surse regenerabile, în cadrul sistemului de comercializare a certificatelor de emisii de gaze cu efect de seră în Comunitate, stabilit prin Directiva 2003/87/CE a Parlamentului European și a Consiliului OL 290, 6.11.2010, p. 39).